**Seydou Keïta**, nado o 16 de xaneiro de 1980 en Bamaco, é un futbolista maliano, e tamén ten nacionalidade francesa. É primo de Mohamed Sissoko, xogador da Juventus FC. Xoga de mediocentro e dende 2016 é xogador do El Jaish SC da Liga qatarí e da Selección de Malí.

Traxectoria
-----------

Keita estivo 4 tempadas no Racing Club de Lens, da Liga Francesa, na súa última tempada xogou 37 partidos e marcou 11 goles, causando o interese de grandes equipos europeos.

Tras o seu paso polo Racing Club de Lens, na tempada 2007/08 foi fichado polo Sevilla FC onde xogou 31 partidos de Liga anotando 4 goles, tamén xogou 9 partidos de Champions nos que anotou 3 goles, e proclamouse campión da Supercopa de España 2007.

O 26 de maio de 2008, o FC Barcelona fixo efectiva súa cláusula de 14 millóns de euros e foi fichado polo conxunto catalán, converténdose así na primeira fichaxe de era Guardiola. No club azulgrana portou o dorsal número 15, anteriormente usado polo brasileiro Edmílson. Foi o primeiro xogador de Malí en militar no equipo azulgrana.

O 25 de outubro de 2009 conseguiu o seu primeiro hat-trick na vitoria do FC Barcelona por 6-1 ante o Real Zaragoza, no que foi a súa mellor actuación coa elástica blaugrana.

Keita é o unico xogador de Malí que conseguiu tres títulos nunha soa tempada (copa, liga e Liga de Campións).

Selección nacional
------------------

Seydou Keita é internacional absoluto con Malí desde o ano 2003. Con "As Aguias" participou, entre outros, na Copa África de 2008, quedando eliminados na primeira rolda.

Pero a súa traxectoria na selección comezou de moi nova e con bos resultados. De feito, Keita gañou o Balón de Ouro como mellor xogador do Mundial sub-20 que se xogou o ano 1999 en Nixeria por diante de xogadores como Xavi ou Ronaldinho. Malí acabou na terceira posición nunha competición que gañou a selección española, na que xogaba Xavi Hernández.

Foi internacional en 88 ocasións coa Selección de fútbol de Malí e marcou 24 goles.

Clubs
-----

| Club | País | Ano | PX | Goles |
| --- | --- | --- | --- | --- |
| Olympique de Marsella | Francia Francia | 1997-2000 | 6 | 0 |
| FC Lorient | Francia Francia | 2000-2002 | 58 | 1 |
| RC Lens | Francia Francia | 2002-2007 | 157 | 19 |
| Sevilla FC | España España | 2007-2008 | 31 | 4 |
| FC Barcelona | España España | 2008-2012 | 119 | 16 |
| Dalian Aerbin | República Popular da China China | 2012-2013 | 37 | 10 |
| Valencia CF | España España | 2014- | 0 | 0 |

Palmarés
--------

### Campionatos nacionais

| Título | Club | País | Ano |
| --- | --- | --- | --- |
| Copa de Francia | FC Lorient | Francia | 2002 |
| Supercopa de España | Sevilla FC | España | 2007 |
| Copa do Rei | FC Barcelona | España | 2009 |
| Liga de España | FC Barcelona | España | 2009 |
| Supercopa de España | FC Barcelona | España | 2009 |
| Supercopa de Europa | FC Barcelona | España | 2009 |
| Liga de España | FC Barcelona | España | 2010 |
| Supercopa de España | FC Barcelona | España | 2010 |

### Copas internacionais

| Título | Club | País | Ano |
| --- | --- | --- | --- |
| Copa Intertoto da UEFA | RC Lens | Francia | 2005 |
| Liga de Campións da UEFA | FC Barcelona | España | 2009 |
| Copa Mundial de Clubs da FIFA | FC Barcelona | España | 2009 |

### Distincións individuais

| Distinción | Ano |
| --- | --- |
| Balón de ouro no Mundial sub-20 | 1999 |

Véxase tamén
------------

### Ligazóns externas

* FIFA.com - Seydou Keita Arquivado 07 de novembro de 2009 en Wayback Machine.
* Ficha de Keita no sitio web do FC Barcelona

|  |  |
| --- | --- |
| Control de autoridades | 
* Wd: Q191080
* GEC: 0520722
* As: 5660
* BDFutbol: 4015
* FIFA: 179914
* FootballDatabase: 164
* L'Équipe: 7740
* NFT: 4219
* Soccerway: 1441
* Transfermarkt: 5486
* UEFA: 51580
* Worldfootball: seydou-keita

 |